JUMAL KÕNELEB
Tere! Täna meil on lihtne, aga väga tähtis sõnum.
Räägime, kuidas saada palvevastuseid.
See on tõesti tähtis. Seda ma tahan küll teada.
Oleks imeline teada, et vastuseid on võimalik saada.
Et ei palveta niisama, vaid tead, et su palvetele vastatakse.
Piibel õpetab selle kohta täiesti selgelt.
Kuidas siis palvetada nii, et saame ka vastuseid?
Elu on vahel selline, et me tõesti vajame palvevastuseid.
Ei aita lihtsalt üldsõnalisest palvetamisest,
kuigi ka see on tore,
aga on olukordi, milles me vajame hädasti vastuseid.
Seda oleme me Janiga pidanud harjutama juba 15 aastat,
sest oleme pidanud palvetama iga hambapastatuubi ja hambaharja,
sokkide, leiva, piima ja absoluutselt kõige eest.
Et saada Issandalt asju, oleme pidanud seda teemat uurima
ja süvenema sellesse, kuidas saada Issandalt konkreetset abi.
Mitte ainult meie elu jaoks, vaid ka koolitöö jaoks.
Issand, me vajame õpetajaid ja nende palgaraha.
Üht ja teist on kogu aeg vaja.
Meie ainuke sissetulekuallikas on Issand.
Aga Ta on sissetulekuallikas, mis tõeliselt toimib.
Isegi kui sinu olukord ei ole nii kriitiline ja sa saad head palka
ja hambapasta hankimine on lihtne asi,
olen ikkagi kindel, et ka sina tahaksid palvetele vastuseid.
Jumal julgustab meid oma Sõnas. Ta ei ole kummaline Jumal kusagil,
kes ütleks oma Sõnas, et püüdke mind kuidagi otsida,
paluge ja võibolla ma vastan, aga võibolla mitte.
Selline on mitmete inimeste arusaam.
Nad pole kindlad, kas Jumal kuulis neid.
Mida Jeesus ütleb?
Kas Ta ütleb, et mõnikord vastan ja mõni kord mitte?
Ma ise otsustan.
Kas Jeesus ütleb midagi muud? Kas Piibel ütleb midagi muud?
Kas Jumal julgustab meid uskuma, et Ta tahab vastata meie palvetele?
Vaatame, mida Jumala Sõna ütleb, mitte, mida Jan ja Joy ütlevad.
Nüüd läheme imelise peatüki juurde.
See on Markuse 11.
Seda peatükki oleme palju uurinud.
Mul on see nii alla joonitud, et ei näe enm õieti lugedagi.
Me oleme seda põhjalikult uurinud ja nüüd süveneme sellesse veelgi.
Alustame salmist 12.
"Ja järgmisel päeval Betaaniast lahkumisel
tundis Jeesus nälga
ja kui ta kaugelt nägi lehis viigipuud,
läks ta vaatama, kas ehk midagi selle otsast on leida.
Ja kui ta puu juurde oli tulnud, ei leidnud ta muud kui lehti;
sest ei olnud viigimarjade aeg.
Ja Jeesus ütles puule:
Ärgu keegi enam iialgi söögu sinust vilja!”
Ja ta jüngrid kuulsid seda.
Aga midagi ei juhtunud, kuigi Jeesus rääkis puuga.
Oleks ju pidanud kohe mingi muutus näha olema,
kui Jeesus midagi ütleb?
Ei juhtunud midagi.
Nii juhtub sageli ka meie elus.
Me palvetame tuliselt mingi tähtsa asja eest
ja kuskil pole näha mingitki muutust.
Aga Jeesus õpetab seda nüüd.
Nad läksid Jeruusalemma, seal kulus terve päev ja öö.
Järgmisel päeval,
"kui nad varahommikul läksid viigipuust mööda, nägid nad..."
Nüüd nad nägid!
"...et viigipuu oli juurtest saadik ära kuivanud."
"Ja Peetrus, kes mäletas, ütles Jeesusele:
Rabi, vaata, viigipuu, mille sa needsid, on ära kuivanud!”
Ja Jeesus vastas neile: Olgu teil usku Jumalasse!
Tõesti, ma ütlen teile, kes iganes ütleb tollele mäele:
Kerki ja kukuta end merre!” ega kõhkle oma südames,
vaid usub, et see, mis ta räägib, sünnib, siis see saabki talle!"
Ja siis ütleb Jeesus nii:
"Seepärast ma ütlen teile:
Kõike, mida te iganes palves endale palute -
uskuge, et te olete saanud, ja see saabki teile!"
Kas need võivad tõesti olla Jeesuse sõnad?
Siin on siis kirjas, kuidas palvetele vastuseid saab.
Jeesus räägib siin, kuidas me saame palvevastuseid.
Ma olen selle küll välja printinud, aga need sõnad on Piiblist.
Kuula hoolega, mida Jeesus ütleb:
"Kõike, mida te iganes palves endale palute -
uskuge, et te olete saanud, ja see saabki teile!"
Kas Jeesus ütleb, et paluge pealegi, mõnikord saate, mõnikord ei saa?
Kas sa näed, mida Jeesus ütleb?
Kas näed, mida ta meid uskuma julgustab?
Seda, et me saame selle, mida me palume.
Ta tahab tõesti vastata me palvetele.
Jeesus üritab seda meile puust ja punaseks ette teha.
Tõeline väljakutse ei ole palve,
vaid tõeline väljakutse on palvekambrist tõustes vastuse ootamine.
See on raske osa ja hea usuvõitluse aeg.
Aeg, mil miski ei näi muutuvat, valud on ikka ihus
ja arved ootavad ikka maksmist, lapsed teevad rumalusi vms.
Siis me vajame seda tarkust ja abi.
Need ei ole ainult Jeesuse sõnad. Johannes kinnitab seda sama.
1Johannese 5:14 ütleb ta nii julgelt:
"Ja see ongi see julgus, mis meil on tema (Jumala) ees,"
Inglisekeelne tõlge ütleb, et meil on usaldus ja julgus Tema ees.
"Et kui me midagi Tema tahtmist mööda palume,
siis Tema kuuleb meid."
Kuidas siis olla kindel, et kui me midagi palume,
siis Jumal kuuleb või et Ta üldse meid kuuleb?
Piibel ütleb, et iga kord, kui palvetad Jumala Sõna kohaselt,
siis Jumal kuuleb Sind.
Aga kuidas ma peaks teadma, et see, mida palun,
on Jumala tahte kohane? Kuidas ma võiksin seda teada?
Jumal ju otsustab, mis mulle kasuks tuleb ja mis mitte?
Kas mina saan seda kuidagi teada, mis on Tema tahte kohane?
See küsimus on paljudel.
Kuidas võiks üldse teada, mis on Jumala tahe?
On ka selliseid valeõpetusi, mis ütlevad, et ei võigi teada,
mis on Jumala tahe. See võtab usult kogu mõtte.
Aga Jumal on ilmutanud meile oma tahet oma Sõna kaudu.
See ei ole mingi muinasjuturaamat, mille tõotused toimisid kunagi,
aga ei pea enam paika.
See on elav Jumala Sõna, mis ilmutab meile Tema igavest tahet.
Tahet iga inimese, ka sinu kohta.
Sellepärast öeldakse, et iga tõotus on jah ja aamen Jeesuses Kristuses.
Kui me usume Jeesusesse, siis on need jah ja aamen ka meie eludes.
Iga lubadus kehtib ja Sõna ütleb, mis on Jumala tahe.
Niisiis võime teada Tema tahet.
Võime elutähtsates asjades teada, mida Jumal tahab.
Kui see on Tema tahte kohane... Kuidas on lood näiteks tervisega?
Kuidas on toimetulekuga ja selliste elutähtsate asjadega?
Kas need on Jumala tahte kohased?
Kui meil on mingi vajadus, siis võime Sõnast järele vaadata.
Me teame nüüd, et kui palume Tema tahte kohaselt,
siis Ta alati kuuleb meid.
Siis on aeg teha kindlaks, kas see on Tema tahte kohane?
Vastus leidub Piiblis.
Kui oled näiteks haige, siis Psalmid 103:2-3 ütleb nii:
"Kiida, mu hing, Issandat, ja ära unusta ainsatki tema heategu!
Tema annab andeks kõik su ülekohtu, tema parandab kõik su tõved."
Jumala tahe on alati anda kõik sinu patud andeks
ja alati parandada kõik sinu tõved. Halleluuja!
Kui see on siin juba kirjas, siis võid uskuda,
et see on Jumala igavesti kehtiv tahe.
See on ainult üks kirjakoht.
Piibel ütleb, et kahe või kolme tunnistuse põhjal kinnitatakse iga asi.
Seega on oluline, et otsime vähemalt kaks või kolm kohta.
Siis võime olla täiesti kindlad, et see, mida me palume,
on Jumala tahte kohane.
Olgu, olen rahul selle tervenemise koha pealt.
Aga toimetulek? Kas sulle meenub mõni kirjakoht? Otsi mälust.
Filiplastele 4:19 "Küll mu Jumal täidab kõik teie vajadused
oma rikkust mööda kirkusega Kristuses Jeesuses."
Või "Issand on minu karjane, mul pole millestki puudust."
Ei puudu leib neilt, kes Teda kardavad.
Me ei pea nälga nägema.
"Noored lõvidki väsivad ja on näljas;
aga kes Issandat otsivad, neil ei puudu mingit head."
Meil pole ühelgi raskel ajal puudunud toit laualt. Mitte iialgi.
Isegi kui see on olnud viimastest hernestest supp,
on see ikkagi olnud söögiks. Üldiselt.
Kui aga on olnud tõeliselt halb oluord,
siis mingil ime moel on olnud hoopis kolmekäigulised lõunad.
Siis meenub, et sügavkülmikus on praad ja keldris imehea magustoit.
Tavaliselt sööme siis paremini, kui tavaolukorras.
Nüüd me teame siis, mis on Jumala tahte kohane palve.
Nüüd, kui see on leitud,
siis võime palvetada Jumala tahte kohaselt.
Johannes lubab, et kui me palvetame Tema tahte kohaselt,
siis Jumal kuuleb meid. Ja kuidas Johannes jätkab?
"Kuna me teame, et ta meid kuuleb, mida tahes me paluksime,
siis teame ka, et meil on käes need palved,
mis me oleme temalt palunud."
Kas seda kinnitab mõni teine kirjakoht?
Vaatame taas Markuse 11
Siit loeme nii:
"Seepärast ma ütlen teile:
Kõike, mida te iganes palves enesele palute -
uskuge, et te olete saanud, ja see saabki teile!"
Jeesus palub meil uskuda,
et meil juba on see ja me saime selle.
Vaatasin seda erinevatest ingl.k tõlgetest,
neis oli kirjas nii:
"Seepärast ma ütlen sulle,
kõike, mida iganes sa palud ja anud Jumala tahte kohaselt,
usu, sa saad selle ja sul on see.
Usu, et see on sulle antud ja sa saad selle."
Vaatasin ka sõna "saama" heebreakeelse algvariandi.
See sõna "saanud" tähendab algtekstis "võtnud".
Usu, et võtsid selle. Usu, et sa oled selle omale võtnud
ja see on juba sinu oma. See on sul olemas.
See tähendab, et kui me palvetame, siis me ei palu üldiselt,
et Issand äkki aitaks meid.
Jeesus ütleb, et me ei palvetaks üldiselt,
vaid võtaksime selle ka vastu. Võta see endale.
Kui võtsid selle vastu, siis sul ongi see olemas.
Usk pole ainult palumine. Usk on palumine ja vastu võtmine.
Mul on see. Ma võtsin selle vastu.
Meil on kõik see, mida oleme palunud.
Piibel ütleb, et kui me teame,
et meie palvesoov on Jumala tahte kohane,
siis Jumal kuuleb meid.
Piibel ütleb veel, et kui teame, et Ta kuuleb meid,
siis võime teada ja olla kindlad, et meil juba on see asi,
mida me Temalt anusime.
Kui sa tead, et asi on Jumala tahte kohane,
siis pole muud, kui palud seda Isalt Jeesuse nimel
ja peale seda sul juba on see.
Sest sa võtsid selle vastu.
Sa võtad selle palves vastu ja siis see juba on sul.
Ma tean, et seda on raske mõista, aga nii Jumala riigis kõik toimibki -
alati usu kaudu.
Usu kaudu saame päästetud, usu kaudu saame Jumala õnnistuse,
usu kaudu võtame vastu õigeksmõistmise anni
ja usu kaudu võtame vastu ka kõik palvevastused.
Me omame seda lihtsalt uskudes, et meil juba on see,
kuigi seda pole veel näha.
Aga nii on usk kindel veendumus selles, mida loodetakse
ja sirutumine selle järele, mida veel pole näha.
Aga see saab nähtavaks, kui me julgeme selle vastu võtta
ja uskuda sellesse, et meil juba on see.
Seega Jumala Sõna ütleb, kuidas palvevastuseid saada.
Kas me võiksime seda kuidagi konkreetselt demonstreerida?
Mina tahan alati, et kõik oleks konkreetne.
Mul on siis vajadus.
Näiteks palun oma kallile mehele midagi, mida ta vajab.
Ta vajab uut autot enne, kui vana päris otsa lõppeb.
Me elame maal ja vajame uut autot. Seal pole isegi muud bussiliiklust,
kuid vaid koolibuss, mis käib kaks korda päevas.
Me vajame autot ja see on Jumala tahte kohane palve.
Ma tean, et ma võin seda paluda.
See on selge vajadus. Jumal täidab meie vajadused oma rikkust mööda.
Siis me vajame veel ülikoolikohti oma lastele.
See on tähtis ja Jumala tahte kohane,
et nad pääseks oma kutsumust täitma
ja kohale, mille Tema on neile valmistanud.
Vajame õiget õppimiskohta.
Vajame ka suveks lastele töökohti, et nendegi vajadused täituksid.
Pole hea, kui noored looderdavad kogu suve. Seda ma ei taha.
Ma vajan neid töökohti ja ma palun nüüd neid asju.
Ma tean, et see on Isa tahte kohane ja tulen Isa, Sinu palge ette.
Palun sult' autot, suviseid töökohti ja edasiõppimiskohti oma lastele.
Ma palun seda Jeesuse nimel toetudes kirjakohale Fil.4:19
"Küll mu Jumal täidab kõik teie vajadused oma rikkust mööda"
Aamen. Ma tean, et see on Jumala tahte kohane palve.
Nüüd tuleb vastuvõtmine.
Siin on õppimiskohad, diplomid, töökohad ja direktori auto.
Kas ma julgen võtta?
Uskuge, et teil on need. Kellel need on? Need on nüüd minul.
Aga mul on imelik tunne - äkki seda on liiga palju
ja ma ei usu õieti sellesse, ma ei julge tegelikult.
Ma ikka ei julge neid vastu võtta.
Jumal austab ja võtab need siis tagasi.
Aga ei! Ma ikka julgen! Ma võtan need vastu!
Usu Jumalasse! - Võtan ja peidan selle ära!
Mul on need nüüd olemas, kuigi neid pole veel näha.
Ja siis tekib küsimus: mida me nüüd teeme?
Esmalt otsime, mis on Jumala tahe ja palvetame selle kohaselt.
Jumal kuuleb meid siis.
Järgmiseks, me võtame selle vastu.
Seejärel me hakkame tänama. See on imeline asi.
Mul oli hiljuti mitmeid vajadusi, mida olin kooli jaoks palunud
ja Issand küsis: "Jan, millal sa kavatsed need vastu võtta?"
Olin juba kaua palunud. Siis taipasin.
Sellest alates olen vaid tänanud, et mul juba on need kõik
ja minus on tohutu rahu ja vabadus. Hingamine usus.
Kui oled palunud Jumala tahte kohaselt,
siis sul on juba see ja sa võid juba tänada.
Markuse 11:22 "Ja Jeesus vastas neile:
Olgu teil usku Jumalasse!"
Olgu teil usku Jumalasse.
Kui ka vastus ei paista, olgu meil usku Jumalasse.
Mul on need, ma olen need vastu võtnud oma südames.
Keegi ei saa seda mult ära võtta. See ei sõltu meie tunnetest.
Pole hullu, kui su tunded ka käivad edasi- tagasi.
See ei riku palvevastust, kui ma ei hakka rääkima,
et mul ei ole ja ma annan alla.
Kui ma hoian suu kinni ja rääkides ütlen:
"Tänu, Issand, et mul on see juba.
Tänu, Issand, et mul on see."
Inglid teevad kogu aeg samal ajal tööd.
Ma ei tea mida, aga midagi autoga ja töökohtadega seonduvat.
Kui mina püsin usurööpais ja tänan, saavad inglid teha kogu aeg tööd.
Ma tänan ja tänan, ega takista neid oma sõnadega.
Nähtamatu maailm austab meie sõnu nii palju.
Ma püsin usus Jumalasse.
Piibel õpetab selgelt, kuidas paluda nii,
et saame palvevastuseid.
Kui järgid neid Jumala Sõna juhendeid,
võid olla kindel, et sa saad palvevastuseid.
Mõnikord läheb kauem aega, aga kui sa ei anna alla,
siis vastus tuleb.
Tahame sind julgustada, et kui palud Jumala tahte kohaselt,
siis Ta kuuleb sind alati.
Kui Ta juba kuuleb ja sa tead, et Ta on sind kuulnud,
siis sul on juba see, mida oled temalt palunud.
Hakka selle eest tänama ja rääkima seda, et sul on see.
Üks jutlustaja ütles hästi, et kui sa ei saa rääkida ususõnu,
siis ole parem vait.
"Ega kõhkle oma südames, vaid usub, et see, mis ta räägib, sünnib,
siis see saabki talle!"
Palvetame.
Tänan, taevaisa, et Sa tõesti tahad anda meile palvevastuseid!
Tänu, et Sinu Sõna julgustab meid
ja sa püüad kõigest väest panna meid uskuma,
et Sa tahad vastata meie palvetele.
Issand, ma palun, et Sa kinnitad igaüht uskuma täna õhtul, päeval v hommikul.
Tänu, et igaüks saab tuua oma palvesoovi ja paluda usupalve,
teades, et Sa oled kuulnud ja vastad.
Issand, kinnita igaühe usku Jumalasse,
julgusta kõiki, kes on mõnd vastust kauem oodanud, usaldama Sind,
sest see, kes Sinu peale loodab, ei jää häbisse.
Issand, tänan, et Sa kinnitad iga vaataja usku täna.
Jeesuse nimel.
Tänu, Isa, et Sa kuuled meid alati, kui me Sinu tahte kohaselt palume
ja Sa vastad meie palvetele. Aamen.
TV7 on samuti tõeline palvevastus. Eks ole nii, Joy? - On küll!
Mitte ainult see, et saame Jani ja Joy lõbusaid saateid teha,
vaid see, et võime meedia kaudu kuulutada evangeeliumi 24/7 sel maal,
mis on tänapäeval kõigi eludes kättesaadav.
Tahame julgustada sind sellesse töösse külvama
ja toetama TV7't, helistades annetusnumbril 900 1777
või tehes ülekande ekraanile tulevail Taevas TV7 kontonumbreil.
Teeme koos tööd Jumala riigi edasiviimiseks
Jeesuse nimel, aamen.
TV7 annetustelefon: 900 1777 (7 eur) Swedbank 221048388411 SEB 10220109461019 Saaja: Taevas TV7